
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 95 

22 Ιουνίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

75. Ανακατανομή περιφερειών αρμοδιότητας των 

προξενικών αρχών της Ελλάδας στη Βουλγα¬ 
ρία. 1 

76. Ίδρυση Τμήματος Ασιατικών Σπουδών στο Ιόνιο 

Πανεπιστήμιο. 2 

77. Ίδρυση Τμήματος Τουριστικών Σπουδών στο Πα¬ 
νεπιστήμιο Πειραιώς. 3 

78. Επαγγελματική κατοχύρωση των πτυχιούχων του 

Τμήματος Γλώσσας, Φιλολογίας και Πολιτισμού 
Παρευξείνιων Χωρών του Δημοκρίτειου Πανεπι¬ 
στημίου Θράκης. 4 

79. Ίδρυση θέσεων Διδακτικού Ερευνητικού Προσω¬ 

πικού στο Πανεπιστήμιο Αιγαίου και στο Πανε¬ 
πιστήμιο Θεσσαλίας. 5 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 75 
Ανακατανομή περιφερειών αρμοδιότητας των προξε¬ 
νικών αρχών της Ελλάδας στη Βουλγαρία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 8 του άρθρου 50 του Οργανισμού 
του Υπουργείου Εξωτερικών, που κυρώθηκε με το άρ¬ 
θρο πρώτο του ν. 3566/2007 «Κύρωση ως Κώδικα του 
«Οργανισμού του Υπουργείου Εξωτερικών»» (Α' 117). 

2. Την παράγραφο 2 του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

4. Την 99/2009 γνωμοδότηση του Συμβουλίου της 
Επικράτειας, με πρόταση της Υπουργού Εξωτερικών, 
αποφασίζουμε: 


Αρθρο 1 

Ανακατανομή περιφερειών αρμοδιότητας προξενικών 
αρχών Βουλγαρίας. 

Οι περιφέρειες αρμοδιότητας των προξενικών αρ¬ 
χών της Ελλάδας στη Βουλγαρία ανακατανέμονται ως 
εξής: 

Γενικό Προξενείο Σόφιας: επαρχίες (οόΐεεί) ΒΙεςοονρΓαά, 
ΚγυεΙοηάίΙ, Εονοοίι, ΜοπΙεπε, ΡθγπϊΚ, ΡΙονοπ, δοΐίγβ, δοίίγβ- 
Θγ 30, νίάίη και \/Γ3ΐ33. 

Γενικό Προξενείο Φιλιππούπολης: επαρχίες ΒυΓ035, 
ΟοόΐΊΟΐΐ, Θ30Γ0ν0, Η3δΙ<θνθ, Κ3Γάζή3ΐί, Ρ3Ζ3ΓάζήίΙ<, ΡΙονάίν, 
ΒεζρΓβά, Βυδθ, δάυπίθη, δίΙίδίΓΗ, δΐίνοπ, δπιοίγβπ, 813Γ3 
ΖαροΓβ, ΤβΓρονίδάΙθ, ν3ΓΠ3, λ/θΜΙκο Ταιτιονο και ΥδπιόοΙ. 

Προξενικό Γραφείο Πρεσβείας Σόφιας: επαρχίες 
ΒΙβςοθνρΓΒά, ΚγυδΙοπάίΙ, ΕονοοΙπ, ΜοπΙδπβ, ΡθιτηΚ ΡΙονοπ, 
δοίίγα, δοΐίγ3-θΓ3ά, νίάίη και νι·3ΐδ3. 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 76 
Ίδρυση Τμήματος Ασιατικών Σπουδών στο Ιόνιο Πανε¬ 
πιστήμιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.Τις διατάξεις: 

α) Των άρθρων 6 παρ. 6, 24 παρ. 2 και 50 παρ. 6 του 
ν. 1268/1982 «Για τη δομή και λειτουργία των Ανωτά- 
των Εκπαιδευτικών Ιδρυμάτων» (Φ.Ε.Κ. Α' 87), όπως η 
πρώτη διάταξη τροποποιήθηκε με το άρθρο 48 παρ. 1 

εδαφ. α' και β' του ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Φ.Ε.Κ. 
Α' 173), αντικαταστάθηκε με το άρθρο 15 παρ. 2 εδ. α' 
του ν. 2640/1998 «Δευτεροβάθμια Τεχνική Επαγγελμα¬ 
τική Εκπαίδευση και άλλες διατάξεις» (Φ.Ε.Κ. Α' 206) 
και συμπληρώθηκε με τα άρθρα 3 παρ. 1 εδ. β' του ν. 
3027/2002 «Ρύθμιση θεμάτων Οργανισμού Σχολικών Κτι¬ 
ρίων Ανωτάτης Εκπαίδευσης και άλλες διατάξεις» (Φ.Ε.Κ. 
Α' 152) και 9 παρ. 3 του ν. 3549/2007 «Μεταρρύθμιση 
του θεσμικού πλαισίου για τη δομή και λειτουργία των 
Ανώτατων Εκπαιδευτικών Ιδρυμάτων» (Φ.Ε.Κ. Α' 69). 

β) του άρθρου 79 παρ. 5 εδαφ. δ' του ν. 1566/1985 
«Δομή και λειτουργία της πρωτοβάθμιας και της δευ¬ 
τεροβάθμιας εκπαίδευσης και άλλες διατάξεις» (Φ.Ε.Κ. 
Α' 167), σε συνδυασμό με τις διατάξεις του άρθρου 20 
παρ. 4 του ν. 2503/1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (Φ.Ε.Κ. Α' 107). 

γ) του άρθρου 15 παρ. 2 εδαφ. θ' του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (Φ.Ε.Κ. Α' 78) και του άρθρου 13 παρ. 
49 του ν. 3149/2003 «Εθνική Βιβλιοθήκη της Ελλάδας, Δη¬ 
μόσιες Βιβλιοθήκες και άλλες διατάξεις» (Φ.Ε.Κ. Α' 141). 

δ) του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Φ.Ε.Κ. Α' 98). 

ε) της υπ’ αριθμ. 1666/ΔΙΟΕ 89/13.1.2009 κοινής απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 40). 

2. Τη γνώμη της Συγκλήτου του Ιονίου Πανεπιστημίου 
που ελήφθη στην 1η/26.9.2006 συνεδρίασή της. 

3. Τη γνώμη της Ολομέλειας του Συμβουλίου Ανώτα¬ 
της Πανεπιστημιακής Εκπαίδευσης που ελήφθη στην 
9η/5.7.2007 συνεδρίασή της. 

4. Το γεγονός ότι από τις διατάξεις του διατάγματος 
αυτού προκαλείταί: 

α) ί. Δαπάνη ύψους 140.000 ΕΥΡΩ περίπου το έτος 
2009 και 40.000 ΕΥΡΩ περίπου από έτος 2010 και εξής 
από την προμήθεια του αναγκαίου εξοπλισμού, αιθου¬ 
σών εργαστηρίων, γραφείων, βιβλιοθηκών κ.λπ. 

ϋ. Εφάπαξ δαπάνη ύψους 50.000 ΕΥΡΩ περίπου, για 
την αναμόρφωση του κτιρίου στέγασης του ιδρυομένου 
Τ μήματος. 

β) Ετήσια δαπάνη κατά την πλήρη λειτουργία του 
ιδρυόμενου Τμήματος ύψους 1.200.000 ΕΥΡΩ περίπου 
από την πλήρωση θέσεων προσωπικού, 4.700 ΕΥΡΩ πε¬ 
ρίπου από την καταβολή επιδόματος θέσης ευθύνης και 
εξόδων παράστασης, 29.700 ΕΥΡΩ περίπου για τη σίτιση 
των φοιτητών, 60.000 ΕΥΡΩ περίπου για την προμήθεια 
συγγραμμάτων και 117.000 ΕΥΡΩ περίπου για την αντι¬ 
μετώπιση των λοιπών λειτουργικών εξόδων. 

Η υπό στοιχείο α’ δαπάνη θα καλυφθεί από τις πιστώ¬ 
σεις του προγράμματος δημοσίων επενδύσεων (Π.Δ.Ε.). 

Η δαπάνη για αμοιβές προσωπικού καθώς και η δα¬ 
πάνη για το επίδομα θέσης ευθύνης και τα έξοδα πα¬ 
ράστασης θα βαρύνει τον τακτικό προϋπολογισμό του 
Υπουργείου Εθνικής Παιδείας και θρησκευμάτων (ειδ. 
φορέας 19-250, ΚΑΕ ομάδας 0200) με την εγγραφή κατ’ 
έτος των σχετικών πιστώσεων. 

Η δαπάνη για τη σίτιση φοιτητών, ύψους 2.835 ΕΥΡΩ 
για το οικονομικό έτος 2009, 10.260 ΕΥΡΩ για το οικ. 


έτος 2010,17.685 ΕΥΡΩ για το οικ. έτος 2011,25.110 ΕΥΡΩ 
για το οικ. έτος 2012 και 29.700 ΕΥΡΩ για το οικ. έτος 
2013 και εφεξής, θα βαρύνει τις πιστώσεις του προϋπο¬ 
λογισμού του Ιονίου Πανεπιστημίου και θα καλύπτεται 
με κρατική επιχορήγηση. 

Τα λειτουργικά έξοδα του ιδρυόμενου Τμήματος ύψους 
56.000 ΕΥΡΩ για το έτος 2009 και 117.000 ΕΥΡΩ ετησίως 
για τα έτη 2010-2013 θα καλυφθούν από τις πιστώσεις 
του προϋπολογισμού του Ιονίου Πανεπιστημίου που θα 
καλύπτονται από ανάλογη κρατική επιχορήγηση. 

Η δαπάνη για την προμήθεια των συγγραμμάτων θα 
βαρύνει σε ποσοστό 80% τον τακτικό προϋπολογισμό 
του ΥΠ.Ε.Π.Θ., στον οποίο και θα εγγράφονται σχετικές 
πιστώσεις (ειδ. Φ. 19-250, ΚΑΕ 1123) και σε ποσοστό 20% 
τον προϋπολογισμό του Ιονίου Πανεπιστημίου που θα 
καλύπτεται από την κρατική επιχορήγηση (Ειδ. Φ. 19- 
250, ΚΑΕ 2421). 

5. Την υπ’ αριθμ. 43/2009 γνωμοδότηση του Συμβουλίου 
της Επικράτειας, με πρόταση των Υπουργών Εσωτερικών 
και Εθνικής Παιδείας & Θρησκευμάτων και του Υφυπουρ¬ 
γού Οικονομίας και Οικονομικών, αποφασίζουμε: 

Αρθρο 1 

Ίδρυση - Αποστολή 

1. Ιδρύεται στο Ιόνιο Πανεπιστήμιο Τμήμα Ασιατικών 
Σπουδών. 

2 Η εκπαιδευτική λειτουργία και η εισαγωγή των πρώτων 
φοιτητών στο Τμήμα αρχίζει από το ακαδημαϊκό έτος από 
το οποίο καθορίζεται για πρώτη φορά αριθμός εισακτέων. 

3. Το Τμήμα έχει ως αποστολή: 

α) την καλλιέργεια και την προαγωγή, με τη διδα¬ 
σκαλία και την έρευνα στην ελληνική και στην αγγλική 
γλώσσα, της γλώσσας-γλωσσολογίας, της λογοτεχνίας, 
της ιστορίας, του πολιτισμού, των πολιτικών θεσμών, 
της πολιτικής, της οικονομίας και των διεθνών οικονομι¬ 
κών σχέσεων της Ιαπωνίας, της Κίνας και των Ασιατικών 
χωρών (Ινδίας, Κορέας), 

β) την παροχή στους φοιτητές των απαραίτητων εφο¬ 
δίων, που εξασφαλίζουν την άρτια κατάρτισή τους για 
επιστημονική και επαγγελματική σταδιοδρομία, 

γ) την οργάνωση μεταπτυχιακών σπουδών, που οδη¬ 
γούν στην κατάρτιση επιστημόνων με εξειδικευμένες 
γνώσεις σε επιμέρους γνωστικά αντικείμενα, και 

δ) την παροχή στη δημόσια διοίκηση τεκμηριωμένων 
πληροφοριών και επιστημονικών στοιχείων που να δι¬ 
ευκολύνουν τη συνεργασία με την Ιαπωνία, την Κίνα και 
Ασιατικές χώρες (Ινδία, Κορέα). 

Άρθρο 2 

Εισαγωγή - Φοίτηση - Τίτλοι - Διάρκεια Σπουδών 

1. Ο αριθμός των κατ’ έτος εισακτέων στο Τμήμα Ασι¬ 
ατικών Σπουδών ορίζεται με τη διαδικασία του άρθρου 
1 παρ. 5 του ν. 1351/1983 (Φ.Ε.Κ. Α' 56), όπως ισχύει κάθε 
φορά, και η εισαγωγή φοιτητών στο Τμήμα γίνεται σύμ¬ 
φωνα με τις περί εισαγωγής φοιτητών στην ανώτατη 
εκπαίδευση ισχύουσες διατάξεις. 

2. Το Τμήμα απονέμει ενιαίο πτυχίο και τίτλους σπου¬ 
δών μέχρι και διδακτορικού διπλώματος. Το ενιαίο πτυ¬ 
χίο του Τμήματος προσδιορίζεται από τις κατευθύνσεις: 
α) Ιαπωνικών Σπουδών και β) Κινεζικών Σπουδών. Με 
απόφαση της Γενικής Συνέλευσης του Τμήματος, ρυθ¬ 
μίζονται τα θέματα των εξαμήνων, έναρξης λειτουργίας 
των κατευθύνσεων, ο χρόνος και διαδικασία υποβο- 

λής δηλώσεων προτίμησης των φοιτητών, ο τρόπος 
επιλογής αυτών και κάθε λεπτομέρεια που αφορά τις 
κατευθύνσεις. 

3. Η ελάχιστη υποχρεωτική διάρκεια φοίτησης για τη 
λήψη πτυχίου ορίζεται σε οκτώ (8) εξάμηνα σπουδών. 

Άρθρο 3 
Ίδρυση θέσεων 

Για τις ανάγκες του Τμήματος Ασιατικών Σπουδών 
ιδρύονται στο Ιόνιο Πανεπιστήμιο είκοσι μία (21) θέσεις 
Διδακτικού Ερευνητικού Προσωπικού (Δ.Ε.Π.), έξι (6) θέ¬ 
σεις Ειδικού και Εργαστηριακού Διδακτικού Προσωπικού 
(Ε.Ε.ΔΙ.Π.) και πέντε (5) θέσεις Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.), εκ των οποίων δύο (δύο) 
κατηγορίας ΠΕ και τρεις (3) κατηγορίας ΤΕ. 

Άρθρο 4 

Γραμματεία Τμήματος 

Στο Τμήμα Ασιατικών Σπουδών συνιστάται Γραμ¬ 
ματεία, η οποία παρέχει διοικητική και γραμματειακή 
υποστήριξη στο εν γένει εκπαιδευτικό και ερευνητικό 
έργο του. Η Γ ραμματεία οργανώνεται και λειτουργεί σε 
επίπεδο τμήματος. Τα ζητήματα σχετικά με τον προ¬ 
ϊστάμενο του τμήματος ρυθμίζονται σύμφωνα με τις 
διατάξεις των άρθρων 84-87 του ν. 3528/2007 (Φ.Ε.Κ. Α' 
26), όπως αυτές ισχύουν κάθε φορά. 

Άρθρο 5 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Δ.Ε.Π. του Τμήματος Ασι¬ 
ατικών Σπουδών έως την αυτοδύναμη λειτουργία του 
γίνεται με προκήρυξη ή με μετάκληση ή με μετακίνηση 
μέλους Δ.Ε.Π., κατά τα ειδικότερα οριζόμενα στις επό¬ 
μενες παραγράφους του παρόντος άρθρου. 

2. Η προκήρυξη για την πλήρωση κενών θέσεων Δ.Ε.Π. 
γίνεται από τον Πρύτανη, ύστερα από απόφαση της 
Προσωρινής Γενικής Συνέλευσης του Τμήματος, εφαρ¬ 
μοζόμενων κατά τα λοιπά των διατάξεων του άρθρου 
6 του ν. 2083/1992 (Φ.Ε.Κ. Α' 159), όπως αυτό ισχύει κάθε 
φορά. Η εκλογή γίνεται από εκλεκτορικά σώματα, τα 
οποία συγκροτούνται σύμφωνα με τις διατάξεις του 
άρθρου 24 παρ.1 του ν. 3549/2007 και της υπουργικής 
απόφασης αριθμ. 38913/Β1/23.4.2007 (Φ.Ε.Κ. Β' 608) όπως 
αυτή έχει συμπληρωθεί με την αριθμ. 138390/Β1/3.12.2007 
(Φ.Ε.Κ. Β' 2360) ομοία και ισχύει κάθε φορά. Αν τα μέλη 
Δ.Ε.Π. είναι λιγότερα από έντεκα (11) το εκλεκτορικά 
σώμα συμπληρώνεται με απόφαση της Συγκλήτου 
ύστερα από κλήρωση από διπλάσιο τουλάχιστον αριθ¬ 
μό Δ.Ε.Π., που ορίζει η ίδια από κατάλογο τον οποίο 
εισηγείται η Προσωρινή Γενική Συνέλευση. Τα οριζό¬ 
μενα από τη Σύγκλητο μέλη πρέπει να κατέχουν θέση 
Δ.Ε.Π. του ιδίου γνωστικού αντικειμένου σε ομοειδή ή 
συγγενή Τμήματα του ιδίου ή άλλων Πανεπιστημίων και 
ν’ ανήκουν στις βαθμίδες του Καθηγητή και του Ανα¬ 
πληρωτή Καθηγητή. Εάν δεν υπάρχουν ή δεν επαρκούν 
τέτοια μέλη, ορίζονται μέλη Δ.Ε.Π. της βαθμίδας του 
Καθηγητή και του Αναπληρωτή Καθηγητή του συγγε¬ 
νέστερου γνωστικού αντικειμένου. Σε κάθε εκλεκτορικά 
σώμα προεδρεύει ο Πρόεδρος της Προσωρινής Γ ενικής 
Συνέλευσης, ο οποίος μπορεί να είναι και εκλέκτορας. 
Για τη συγκρότηση του εκλεκτορικού σώματος εκδίδε- 
ται σχετική διαπιστωτική πράξη του Πρύτανη αντίγραφο 
της οποίας, μαζί με το σχετικό πρακτικό, κοινοποιούνται 
χωρίς καθυστέρηση στο Υπουργείο Εθνικής Παιδείας 


και Θρησκευμάτων. Γ ια κάθε προκηρυσσόμενη θέση 
Δ.Ε.Π. ορίζεται με απόφαση του σώματος των εκλεκτό¬ 
ρων τριμελής εισηγητική επιτροπή, η οποία καταρτίζει 
και υποβάλει στην Προσωρινή Γ ενική Συνέλευση ειδικά 
αιτιολογημένη έκθεση. Μέσα στην προβλεπόμενη από 
το Νόμο προθεσμία, συνέρχονται υπό την προεδρία του 
Προέδρου του Τμήματος σε κοινή συνεδρίαση η Προ¬ 
σωρινή Γ ενική Συνέλευση και το σώμα των εκλεκτόρων. 
Για τον ορισμό της τριμελούς εισηγητικής επιτροπής, 
την προθεσμία υποβολής εισηγητικής έκθεσης και την 
κοινοποίησή της εφαρμόζονται αναλόγως οι διατάξεις 
του άρθρου 6 του κεφ. Γ' του ν. 2083/1992, όπως ισχύ¬ 
ουν κάθε φορά, ενώ για τα λοιπά θέματα, που αφορούν 
στην εκλογή των μελών Δ.Ε.Π. και δεν ρυθμίζονται με 
το παρόν άρθρο, εφαρμόζονται αναλόγως οι ισχύουσες 
διατάξεις της πανεπιστημιακής νομοθεσίας. 

3. Η πλήρωση κενών θέσεων Δ.Ε.Π. με μετάκληση γί¬ 
νεται με απόφαση της Συγκλήτου ύστερα από πρόταση 
της Προσωρινής Γενικής Συνέλευσης, εφαρμοζομένων 
αναλόγως των διατάξεων του άρθρου 16 του ν.1268/1982 
(Φ.Ε.Κ. Α' 87), όπως έχει τροποποιηθεί και ισχύει κάθε 
φορά. Γ ια τη μετάκληση αποφασίζει ενδεκαμελές εκλε- 
κτορικό σώμα το οποίο συγκροτείται σύμφωνα με τα 
οριζόμενα στην προηγούμενη παράγραφο και απαρτί¬ 
ζεται από μέλη Δ.Ε.Π. στη βαθμίδα του Καθηγητή του 
ιδίου γνωστικού αντικειμένου τα οποία κληρώνονται από 
κατάλογο -τουλάχιστον διπλάσιο σε αριθμό- τον οποίο 
εισηγείται η Προσωρινή Γ ενική Συνέλευση. Εάν δεν υπάρ¬ 
χουν ή δεν επαρκούν καθηγητές του ίδιου γνωστικού 
αντικειμένου, ο κατάλογος συμπληρώνεται με καθηγητές 
του συγγενέστερου γνωστικού αντικειμένου. Γ ια την πλή¬ 
ρωση θέσης Δ.Ε.Π. με μετάκληση ή για τη συγκρότηση 
του εκλεκτορικού σώματος εκδίδεται σχετική κατά περί¬ 
πτωση διαπιστωτική πράξη του Πρύτανη, αντίγραφο της 
οποίας μαζί με τα σχετικά πρακτικά κοινοποιούνται στο 
Υπουργείο Εθνικής Παιδείας και Θρησκευμάτων. 

4. Η πλήρωση κενών θέσεων Δ.Ε.Π. με μετακίνηση 
μέλους Δ.Ε.Π. από άλλο Τμήμα του ιδίου ή άλλου Πα¬ 
νεπιστημίου, γίνεται υπό τις προϋποθέσεις και τους 
περιορισμούς του άρθρου 5 του ν. 2517/1997 (Φ.Ε.Κ. Α' 
160), όπως ισχύει κάθε φορά, με πράξη του Πρύτανη 
ύστερα από αίτηση του ενδιαφερομένου μέλους Δ.Ε.Π., 
αιτιολογημένη σύμφωνη γνώμη της Γ ενικής Συνέλευσης 
του Τ μήματος προέλευσης και της Συγκλήτου του Ιονίου 
Πανεπιστημίου, μετά από εισήγηση της Προσωρινής Γ ε¬ 
νικής Συνέλευσης του Τμήματος Ασιατικών Σπουδών. 

5. Οι διατάξεις της προηγούμενης παραγράφου ισχύ¬ 
ουν αναλόγως και για την μετακίνηση επιμελητών, βο¬ 
ηθών και επιστημονικών συνεργατών από Τμήμα του 
ιδίου ή άλλου Πανεπιστημίου. 

Αρθρο 6 

Λοιπές ρυθμίσεις 

Ι.'Εως ότου εξασφαλιστούν οι προϋποθέσεις για την 
αυτοδύναμη λειτουργία του Τμήματος Ασιατικών Σπου¬ 
δών, η διοίκησή του ασκείται από Προσωρινή Γενική 
Συνέλευση που ορίζεται με πράξη του Πρύτανη, ύστερα 
από απόφαση της Συγκλήτου. Η Προσωρινή Γ ενική Συ¬ 
νέλευση αποτελείται από πέντε (5) τουλάχιστον μέλη 
Δ.Ε.Π., των οποίων το γνωστικό αντικείμενο της θέσης 
είναι ίδιο ή συναφές με αυτά που καλλιεργούνται στο 
Τμήμα. Με την ίδια πράξη ορίζονται ο Πρόεδρος και ο 
Αναπληρωτής Πρόεδρος, οι οποίοι πρέπει να κατέχουν 
θέση Δ.Ε.Π. της βαθμίδας του Καθηγητή ή Αναπληρωτή 
Καθηγητή. 

Καθήκοντα γραμματέα ασκεί ο γραμματέας του Τμή- 
ματος ή ο νόμιμος αναπληρωτής του ή διοικητικός υπάλ¬ 
ληλος, στην περίπτωση που δεν έχει τοποθετηθεί. Στην 
Προσωρινή Γενική Συνέλευση συμμετέχουν υποχρεωτικά 
όλα τα μέλη Δ.Ε.Π. που υπηρετούν στο Τμήμα και δύο 
(2) εκπρόσωποι των φοιτητών, εφόσον έχουν εισαχθεί 
φοιτητές στο Τμήμα. Η ανάδειξη των εκπροσώπων των 
φοιτητών στην Προσωρινή Γενική Συνέλευση γίνεται 
σύμφωνα με τη διαδικασία του άρθρου 2 παρ. 3β του 
ν. 1268/1982 (Φ.Ε.Κ. Α' 87), όπως ισχύει κάθε φορά. Σε 
περίπτωση μη ανάδειξης, η Προσωρινή Γενική Συνέ¬ 
λευση λειτουργεί νόμιμα σύμφωνα με τις διατάξεις του 
άρθρου 12 παρ. 4 του ν. 1268/1982. Η Προσωρινή Γενική 
Συνέλευση ασκεί τις αρμοδιότητες που προβλέπονται 
από τις κείμενες διατάξεις για τη Γενική Συνέλευση 
Τμήματος (άρθρο 4 του ν. 2083/1992/ Φ.Ε.Κ. Α' 159, όπως 
ισχύει κάθε φορά), εκτός αυτών που ανατίθενται σε 
άλλα όργανα ή ορίζονται κατά τρόπο διαφορετικό με 
το παρόν διάταγμα. Ομοίως, ασκεί και τις αρμοδιότητες 
που ορίζονται από τις κείμενες διατάξεις για τη Γ ενι¬ 
κή Συνέλευση Ειδικής Σύνθεσης, μέχρι τη συγκρότηση 
και λειτουργία εκείνης. Ο Πρόεδρος της Προσωρινής 
Γενικής Συνέλευσης ή ο Αναπληρωτής Πρόεδρος, σε 
περίπτωση απουσίας ή κωλύματος, συμμετέχει στην 
Σύγκλητο χωρίς δικαίωμα ψήφου. 

2. Το πρόγραμμα σπουδών του Τμήματος, έως την αυ¬ 
τοδύναμη λειτουργία του, καταρτίζεται από την Προσω¬ 
ρινή Γ ενική Συνέλευση και εγκρίνεται από τη Σύγκλητο. 

3. Έως την αυτοδύναμη λειτουργία του Τμήματος, η 
προκήρυξη θέσεων Ε.Ε.ΔΙ.Π. και Ε.Τ.Ε.Π. γίνεται με από¬ 
φαση του Υπουργού Εθνικής Παιδείας και θρησκευμά¬ 
των ύστερα από εισήγηση της Συκλήτου και πρόταση 
της Προσωρινής Γενικής Συνέλευσης του Τμήματος, με 
εφαρμογή ως προς τις προϋποθέσεις και διαδικασία 
των κατά περίπτωση ισχυουσών διατάξεων. 

4. Έως την αυτοδύναμη λειτουργία του Τμήματος, η 
πρόσληψη επισκεπτών καθηγητών, εντεταλμένων επί¬ 
κουρων καθηγητών και ειδικών επιστημόνων γίνεται με 
πράξη του Πρύτανη ύστερα από εισήγηση της Συγκλήτου 
και πρόταση της Προσωρινής Γενικής Συνέλευσης του 
Τμήματος, με εφαρμογή ως προς τις προϋποθέσεις και 
διαδικασία των κατά περίπτωση ισχυουσών διατάξεων. 

5. Για όσα θέματα δεν ρυθμίζονται με το παρόν Διάταγ¬ 
μα εφαρμόζονται συμπληρωματικά οι ισχύουσες διατάξεις 
της πανεπιστημιακής νομοθεσίας καθώς και του εσωτε¬ 
ρικού κανονισμού λειτουργίας του Ιονίου Πανεπιστημίου. 

Αρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΡΙΣΤΟΒΟΥΛΟΣ ΣΠΗΛΙΩΤΟΠΟΥΛΟΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 77 
Ίδρυση Τμήματος Τουριστικών Σπουδών στο Πανεπι¬ 
στήμιο Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 6 παρ. 6, 24 παρ. 2 και 50 παρ. 6 του 
ν. 1268/1982 «Για τη δομή και λειτουργία των Ανωτά- 
των Εκπαιδευτικών Ιδρυμάτων» (Φ.Ε.Κ. Α' 87), όπως η 
πρώτη διάταξη τροποποιήθηκε με το άρθρο 48 παρ. 1 
εδαφ. α' και β' του ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Φ.Ε.Κ. 
Α' 173), αντικαταστάθηκε με το άρθρο 15 παρ. 2 εδ. α' 
του ν. 2640/1998 «Δευτεροβάθμια Τεχνική Επαγγελμα¬ 
τική Εκπαίδευση και άλλες διατάξεις» (Φ.Ε.Κ. Α' 206) 
και συμπληρώθηκε με τα άρθρα 3 παρ. 1 εδ. β' του ν. 
3027/2002 «Ρύθμιση θεμάτων Οργανισμού Σχολικών Κτι¬ 
ρίων Ανωτάτης Εκπαίδευσης και άλλες διατάξεις» (Φ.Ε.Κ. 
Α' 152) και 9 παρ. 3 του ν. 3549/2007 «Μεταρρύθμιση 
του θεσμικού πλαισίου για τη δομή και λειτουργία των 
Ανώτατων Εκπαιδευτικών Ιδρυμάτων” (Φ.Ε.Κ. Α' 69). 

β) του άρθρου 79 παρ. 5 εδαφ. δ' του ν. 1566/1985 
«Δομή και λειτουργία της πρωτοβάθμιας και της δευ¬ 
τεροβάθμιας εκπαίδευσης και άλλες διατάξεις» (Φ.Ε.Κ. 
Α' 167), σε συνδυασμό με τις διατάξεις του άρθρου 20 
παρ. 4 του ν. 2503/1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (Φ.Ε.Κ. Α' 107). 

γ) του άρθρου 15 παρ. 2 εδαφ. θ' του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (Φ.Ε.Κ. Α' 78) και του άρθρου 13 
παρ. 49 του ν. 3149/2003 «Εθνική Βιβλιοθήκη της Ελλά¬ 
δας, Δημόσιες Βιβλιοθήκες και άλλες διατάξεις» (Φ.Ε.Κ. 
Α' 141). 

δ) του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Φ.Ε.Κ. Α' 98). 

ε) της υπ’ αριθμ. 1666/ΔΙΟΕ 89/13.1.2009 κοινής απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 40). 

2. Τη γνώμη της Συγκλήτου του Πανεπιστημίου Πειραι¬ 
ώς που ελήφθη στην 8η/18.4.2007 συνεδρίασή της. 

3. Τη γνώμη της Ολομέλειας του Συμβουλίου Ανώτα¬ 
της Πανεπιστημιακής Εκπαίδευσης που ελήφθη στην 
9η/5.7.2007 συνεδρίασή της. 

4. Το γεγονός ότι από τις διατάξεις του διατάγματος 
αυτού προκαλείταί: 

α) Εφάπαξ συνολική δαπάνη ύψους 1.000.000 ΕΥΡΩ το 
έτος 2009 από την προμήθεια του αναγκαίου εξοπλι¬ 
σμού αιθουσών εργαστηρίων, γραφείων, βιβλιοθηκών 
κ.λπ. 

β) Ετήσια δαπάνη για την πλήρη λειτουργία του ιδρυ¬ 
όμενου Τμήματος ύψους 1.250.000 ΕΥΡΩ περίπου από 
την πλήρωση θέσεων προσωπικού, 4.700 ΕΥΡΩ περί¬ 
που από την καταβολή επιδόματος θέσης ευθύνης και 
εξόδων παράστασης, 100.000 ΕΥΡΩ περίπου για τη 
σίτιση των φοιτητών, 300.000 ΕΥΡΩ περίπου για την 

προμήθεια συγγραμμάτων και 600.000 ΕΥΡΩ περίπου 
για την αντιμετώπιση των λοιπών λειτουργικών εξόδων 
του ιδρυόμενου Τμήματος. 

Η υπό στοιχείο α’ δαπάνη θα καλυφθεί από τις πι¬ 
στώσεις του προγράμματος δημοσίων επενδύσεων 
(Π.Δ.Ε.). 

Η δαπάνη για αμοιβές προσωπικού και για το επίδομα 
θέσης ευθύνης θα βαρύνει τον τακτικό προϋπολογισμό 
του Υπουργείου Εθνικής Παιδείας και Θρησκευμάτων 
(Ειδ. Φορέας 19-250, ΚΑΕ ομάδας 0200). 

Η δαπάνη για τη σίτιση φοιτητών ύψους 9.500 ΕΥΡΩ 
για το οικονομικό έτος 2009, 35.000 ΕΥΡΩ για το οικ. 
έτος 2010, 60.000 ΕΥΡΩ για το οικ. έτος 2011, 85.000 
ΕΥΡΩ για το οικ. έτος 2012 και 100.000 ΕΥΡΩ για το 
οικ. έτος 2013 κι εξής θα βαρύνει τις πιστώσεις του 
προϋπολογισμού του Πανεπιστημίου Πειραιώς και θα 
καλύπτεται με κρατική επιχορήγηση. 

Τα λειτουργικά έξοδα του ιδρυόμενου Τμήματος 
ύψους 200.000 ΕΥΡΩ για το έτος 2009 και 100.000 ΕΥΡΩ 
ετησίως για τα έτη 2010-2012 και 600.000 ΕΥΡΩ για το 
έτος 2013 κι εξής θα καλυφθούν από τις πιστώσεις του 
προϋπολογισμού του Πανεπιστημίου Πειραιώς που θα 
καλύπτονται από ανάλογη κρατική επιχορήγηση. 

Η δαπάνη για την προμήθεια των συγγραμμάτων θα 
βαρύνει σε ποσοστό 80% τον τακτικό προϋπολογισμό 
του ΥΠ.Ε.Π.Θ., στον οποίο και θα εγγράφονται σχετικές 
πιστώσεις (ειδ. Φ. 19-250, ΚΑΕ 1123) και σε ποσοστό 20% 
τον προϋπολογισμό του Πανεπιστημίου Πειραιώς που 
θα καλύπτεται από την κρατική επιχορήγηση (Ειδ. Φ. 
19-250, ΚΑΕ 2421). 

5. Την υπ’ αριθμ. 45/2009 γνωμοδότηση του Συμβουλίου 
της Επικράτειας, με πρόταση των Υπουργών Εσωτερικών 
και Εθνικής Παιδείας και Θρησκευμάτων και του Υφυ¬ 
πουργού Οικονομίας και Οικονομικών, αποφασίζουμε: 

Άρθρο 1 

Ίδρυση - Αποστολή 

1. Ιδρύεται στο Πανεπιστήμιο Πειραιώς Τμήμα Τουρι¬ 
στικών Σπουδών. 

2. Η εκπαιδευτική λειτουργία και η εισαγωγή των πρώ¬ 
των φοιτητών στο Τμήμα αρχίζει από το ακαδημαϊκό 
έτος από το οποίο καθορίζεται για πρώτη φορά αριθμός 
εισακτέων. 

3. Το Τμήμα έχει ως αποστολή να καλλιεργεί και να 
προάγει την επιστήμη με την έρευνα και την αναζήτηση 
και να παρέχει στους φοιτητές τα απαραίτητα εφόδια 
που εξασφαλίζουν την άρτια εκπαίδευσή τους για την 
επαγγελματική και την επιστημονική τους σταδιοδρομία 
και εξέλιξη. Ειδικότερα, το Τμήμα έχει ως αποστολή να 
συμβάλλει στη δημιουργία επιστημόνων υψηλού επιπέ¬ 
δου με ολοκληρωμένη εκπαίδευση επί θεμάτων τουρι¬ 
σμού γενικά και τουριστικής βιομηχανίας ειδικά. 

Σκοποί και στόχοι του Τμήματος είναι να: 

α) καλύπτει τις ανάγκες του πεδίου του τουρισμού με 
στελέχη ανώτατης πανεπιστημιακής εκπαίδευσης, τα 
οποία πληρούν όλες τις προϋποθέσεις για σταδιοδρομία 
σε μεσαίες, ανώτερες και ανώτατες θέσεις σε όλους 
τους κλάδους της τουριστικής βιομηχανίας (επιχειρημα¬ 
τικές δραστηριότητες) αλλά και σε όλους τους φορείς 
τουριστικών ενδιαφερόντων, που ασχολούνται με την 
ανάπτυξη και την πολιτική στον τουρισμό σε εθνικό, 
περιφερειακό και τοπικό επίπεδο. 

β) καλύπτει, ιδίως, την ανάγκη για στελέχη πανεπι¬ 
στημιακού επιπέδου των επιχειρηματικών δραστηριο¬ 


τήτων τουρισμού όπως για παράδειγμα τα ξενοδοχεία, 
τα ταξιδιωτικά πρακτορεία, οι επιχειρήσεις ειδικών και 
εναλλακτικών μορφών τουρισμού κ.λπ. 

γ) καλύπτει θέματα διαχείρισης και πολιτικής της 
τουριστικής ανάπτυξης όπως για παράδειγμα οι εθνι¬ 
κοί, περιφερειακοί και τοπικοί οργανισμοί τουριστικής 
πολιτικής, οι αναπτυξιακοί και ερευνητικοί φορείς οι 
σχετικοί με τον τουρισμό και οι οργανώσεις σχεδιασμού 
και διαχείρισης του τουρισμού. 

δ) προετοιμάζει τους φοιτητές του να αναλαμβάνουν 
ανώτερες διευθυντικές θέσεις σε επιχειρήσεις και 
οργανισμούς τουρισμού. Για το σκοπό αυτό δίδεται 
στους φοιτητές μια ευρέος φάσματος βασική γνώση 
των διαφόρων επιστημών που εμπλέκονται αλλά και 
ισχυρή επαγγελματική εκπαίδευση που ετοιμάζει τους 
αποφοίτους για ανάληψη υπεύθυνων θέσεων σε όλους 
τους μεγάλους κλάδους της τουριστικής βιομηχανίας 
και στους οργανισμούς τουρισμού. 

Το Τμήμα παρέχει εφόδια και σε αντικείμενα που ολο¬ 
κληρώνουν τις γνώσεις των αποφοίτων. Προς τούτο, το 
πρόγραμμα σπουδών του: 

α) δίνει έμφαση στην απόλυτη κατανόηση, εκ μέρους 
των φοιτητών, του οικονομικού, νομικού, τεχνολογικού, 
κοινωνικού και πολιτιστικού περιβάλλοντος σε εθνικό 
και διεθνές επίπεδο στο οποίο δρα η τουριστική βιο¬ 
μηχανία. 

β) διδάσκει την ουσιαστική επαγγελματική γνώση, την 
αναγκαία για ανώτερα διοικητικά στελέχη, προκειμένου 
να λειτουργούν αποτελεσματικά μέσα σε αυτή την βι¬ 
ομηχανία. 

γ) προσφέρει τις απαραίτητες επαγγελματικές δεξι¬ 
ότητες και εργαλεία με τα οποία οι απόφοιτοι εφαρ¬ 
μόζουν τις επαγγελματικές τους γνώσεις. 

δ) διαμορφώνει την κριτική σκέψη του φοιτητή ώστε 
να μπορεί, ως απόφοιτος πλέον, να αναλύει προβλήμα¬ 
τα, να υιοθετεί συστηματικές προσεγγίσεις στη λήψη 
των αποφάσεων και να αντιμετωπίζει με ευαισθησία τα 
διάφορα διαπροσωπικά θέματα. 

ε) ενισχύει τη συνειδητή, εκ μέρους των αποφοίτων, 
τήρηση της δεοντολογίας, την προσπάθειά τους για 
την επαγγελματική τους ανέλιξη και την κατανόηση 
των ανησυχιών της κοινότητας. 

Οι απόφοιτοι του Τμήματος μπορούν να απασχολού¬ 
νται σε αεροπορικές επιχειρήσεις ή εταιρείες ακτοπλο¬ 
ϊκών γραμμών αναψυχής, ως ερευνητές και αναλυτές σε 
υπηρεσίες τουρισμού εθνικής ή τοπικής εμβέλειας, ως 
σύμβουλοι σε υπηρεσίες των Ηνωμένων Εθνών ή της 
Ευρωπαϊκής Ένωσης, ως καθηγητές σε Σχολές Τουρι¬ 
σμού, ως στελέχη ταξιδιωτικών πρακτορείων ή τουρι¬ 
στικών γραφείων, ως υπεύθυνοι κέντρων τουριστικής 
πληροφόρησης, ως μεσαία ή ανώτερα στελέχη όλων 
των λειτουργιών των επιχειρήσεων της τουριστικής 
βιομηχανίας, ως στελέχη εταιριών συμβούλων με εξει- 
δίκευση στην τουριστική βιομηχανία και άλλα. 

Αρθρο 2 

Εισαγωγή - Φοίτηση - Τίτλοι - Διάρκεια Σπουδών 

1. Ο αριθμός των κατ’ έτος εισακτέων στο Τμήμα Του¬ 
ριστικών Σπουδών ορίζεται με τη διαδικασία του άρθρου 
1 παρ. 5 του ν. 1351/1983 (Φ.Ε.Κ. Α' 56), όπως ισχύει κάθε 
φορά, και η εισαγωγή φοιτητών στο Τμήμα γίνεται σύμ¬ 
φωνα με τις περί εισαγωγής φοιτητών στην ανώτατη 
εκπαίδευση ισχύουσες διατάξεις. 

2. Το Τμήμα απονέμει ενιαίο πτυχίο και τίτλους σπου¬ 
δών μέχρι και διδακτορικού διπλώματος. 

3. Η ελάχιστη υποχρεωτική διάρκεια φοίτησης για τη 
λήψη πτυχίου ορίζεται σε οκτώ (8) εξάμηνα σπουδών. 

Άρθρο 3 
Ίδρυση θέσεων 

Για τις ανάγκες του Τμήματος Τουριστικών Σπουδών 
ιδρύονται στο Πανεπιστήμιο Πειραιώς είκοσι πέντε (25) 
θέσεις Διδακτικού Ερευνητικού Προσωπικού (Δ.Ε.Π.), πέ¬ 
ντε (5) θέσεις Ειδικού και Εργαστηριακού Διδακτικού 
Προσωπικού (Ε.Ε.ΔΙ.Π.) και πέντε (5) θέσεις Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.), εκ των οποίων 
τρεις (3) κατηγορίας ΠΕ και δύο (2) κατηγορίας ΔΕ. 

Άρθρο 4 

Γραμματεία Τμήματος 

Στο Τ μήμα Τ συριστικών Σπουδών συνιστάται Γ ραμμα¬ 
τεία, η οποία παρέχει διοικητική και γραμματειακή υπο¬ 
στήριξη στο εν γένει εκπαιδευτικό και ερευνητικό έργο 
του, κατά τον ισχύοντα οργανισμό διοικητικών υπηρεσιών 
του Πανεπιστημίου Πειραιώς. Η Γ ραμματεία οργανώνεται 
και λειτουργεί σε επίπεδο τμήματος. Τα ζητήματα σχετικά 
με τον προϊστάμενο του τμήματος ρυθμίζονται σύμφωνα 
με τις διατάξεις των άρθρων 84-87 του ν. 3528/2007 (Φ.Ε.Κ. 
Ά 26), όπως αυτές ισχύουν κάθε φορά. 

Άρθρο 5 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Δ.Ε.Π. του Τμήματος Του¬ 
ριστικών Σπουδών έως την αυτοδύναμη λειτουργία του 
γίνεται με προκήρυξη ή με μετάκληση ή με μετακίνηση 
μέλους Δ.Ε.Π., κατά τα ειδικότερα οριζόμενα στις επό¬ 
μενες παραγράφους του παρόντος άρθρου. 

2. Η προκήρυξη για την πλήρωση κενών θέσεων Δ.Ε.Π. 
γίνεται από τον Πρύτανη, ύστερα από απόφαση της Προ¬ 
σωρινής Γ ενικής Συνέλευσης του Τ μήματος, εφαρμοζόμε¬ 
νων κατά τα λοιπά των διατάξεων του άρθρου 6 του ν. 
2083/1992 (Α' 159), όπως αυτό ισχύει κάθε φορά. Η εκλογή 
γίνεται από εκλεκτορικά σώματα, τα οποία συγκροτού¬ 
νται σύμφωνα με τις διατάξεις του άρθρου 24 παρ.1 του 
ν. 3549/2007 και της υπουργικής απόφασης αριθμ. 38913/ 
Β1/23.4.2007 (Β' 608) όπως αυτή έχει συμπληρωθεί με την 
αριθμ. 138390/Β1/2007 (Β' 2360) ομοία και ισχύει κάθε φορά. 
Αν τα μέλη Δ.Ε.Π. είναι λιγότερα από έντεκα (11) το εκλε- 
κτορικό σώμα συμπληρώνεται με απόφαση της Συγκλήτου 
ύστερα από κλήρωση από διπλάσιο τουλάχιστον αριθμό 
Δ.Ε.Π., που ορίζει η ίδια από κατάλογο τον οποίο εισηγεί- 
ται η Προσωρινή Γ ενική Συνέλευση. Τα οριζόμενα από τη 
Σύγκλητο μέλη πρέπει να κατέχουν θέση Δ.Ε.Π. του ίδιου 
γνωστικού αντικειμένου σε ομοειδή ή συγγενή Τμήματα 
του ιδίου ή άλλων Πανεπιστημίων και ν’ ανήκουν στις βαθ¬ 
μίδες του Καθηγητή και του Αναπληρωτή Καθηγητή. Εάν 
δεν υπάρχουν ή δεν επαρκούν τέτοια μέλη, ορίζονται μέλη 
Δ.Ε.Π. της βαθμίδας του Καθηγητή και του Αναπληρωτή 
Καθηγητή του συγγενέστερου γνωστικού αντικειμένου. 
Σε κάθε εκλεκτορικά σώμα προεδρεύει ο Πρόεδρος της 
Προσωρινής Γ ενικής Συνέλευσης, ο οποίος μπορεί να εί¬ 
ναι και εκλέκτορας. Για τη συγκρότηση του εκλεκτορικού 
σώματος εκδίδεται σχετική διαπιστωτική πράξη του Πρύ¬ 
τανη αντίγραφο της οποίας, μαζί με το σχετικό πρακτικό, 
κοινοποιούνται χωρίς καθυστέρηση στο Υπουργείο Εθνικής 
Παιδείας και Θρησκευμάτων. 

Γ ια κάθε προκηρυσσόμενη θέση Δ.Ε.Π. ορίζεται με από¬ 
φαση του σώματος των εκλεκτόρων τριμελής εισηγητική 
επιτροπή, η οποία καταρτίζει και υποβάλει στην Προσωρινή 


Γ ενική Συνέλευση ειδικά αιτιολογημένη έκθεση. Μέσα στην 
προβλεπόμενη από το Νόμο προθεσμία, συνέρχονται υπό 
την προεδρία του Προέδρου του Τμήματος σε κοινή συ¬ 
νεδρίαση η Προσωρινή Γ ενική Συνέλευση και το σώμα των 
εκλεκτόρων. Για τον ορισμό της τριμελούς εισηγητικής επι¬ 
τροπής, την προθεσμία υποβολής εισηγητικής έκθεσης και 
την κοινοποίησή της εφαρμόζονται αναλόγως οι διατάξεις 
του άρθρου 6 του κεφ. Γ' του ν. 2083/1992, όπως ισχύουν 
κάθε φορά, ενώ για τα λοιπά θέματα, που αφορούν στην 
εκλογή των μελών Δ.Ε.Π. και δεν ρυθμίζονται με το παρόν 
άρθρο, εφαρμόζονται αναλόγως οι ισχύουσες διατάξεις 
της πανεπιστημιακής νομοθεσίας. 

3. Η πλήρωση κενών θέσεων Δ.Ε.Π. με μετάκληση γίνεται 
με απόφαση της Συγκλήτου ύστερα από πρόταση της Προ¬ 
σωρινής Γ ενικής Συνέλευσης, εφαρμοζομένων αναλόγως 
των διατάξεων του άρθρου 16 του ν. 1268/1982 (Φ.Ε.Κ. Α' 
87), όπως έχει τροποποιηθεί και ισχύει κάθε φορά. Γ ια τη 
μετάκληση αποφασίζει ενδεκαμελές εκλεκτορικά σώμα το 
οποίο συγκροτείται σύμφωνα με τα οριζόμενα στην προη¬ 
γούμενη παράγραφο και απαρτίζεται από μέλη Δ.Ε.Π. στη 
βαθμίδα του Καθηγητή του ιδίου γνωστικού αντικειμένου τα 
οποία κληρώνονται από κατάλογο -τουλάχιστον διπλάσιο 
σε αριθμό- τον οποίο εισηγείται η Προσωρινή Γ ενική Συνέ¬ 
λευση. Εάν δεν υπάρχουν ή δεν επαρκούν καθηγητές του 
ίδιου γνωστικού αντικειμένου, ο κατάλογος συμπληρώνεται 
με καθηγητές του συγγενέστερου γνωστικού αντικειμένου. 
Γ ια την πλήρωση θέσης Δ.Ε.Π. με μετάκληση ή για τη συ¬ 
γκρότηση του εκλεκτορικού σώματος εκδίδεται σχετική 
κατά περίπτωση διαπιστωτική πράξη του Πρύτανη, αντίγρα¬ 
φο της οποίας μαζί με τα σχετικά πρακτικά κοινοποιούνται 
στο Υπουργείο Εθνικής Παιδείας και Θρησκευμάτων. 

4. Η πλήρωση κενών θέσεων Δ.Ε.Π. με μετακίνηση μέ¬ 
λους Δ.Ε.Π., από Τμήμα του ιδίου ή άλλου Πανεπιστημίου, 
γίνεται υπό τις προϋποθέσεις και τους περιορισμούς του 
άρθρου 5 του ν. 2517/1997 (Φ.Ε.Κ. Α' 160), όπως ισχύει 
κάθε φορά, με πράξη του Πρύτανη ύστερα από αίτη¬ 
ση του ενδιαφερομένου μέλους Δ.Ε.Π., αιτιολογημένη 
σύμφωνη γνώμη της Γενικής Συνέλευσης του Τμήμα¬ 
τος προέλευσης και της Συγκλήτου του Πανεπιστημίου 
Πειραιώς, μετά από εισήγηση της Προσωρινής Γ ενικής 
Συνέλευσης του Τμήματος Τουριστικών Σπουδών. 

5. Οι διατάξεις της προηγούμενης παραγράφου ισχύ¬ 
ουν αναλόγως και για την μετακίνηση επιμελητών, βο¬ 
ηθών και επιστημονικών συνεργατών από Τμήμα του 
ιδίου ή άλλου Πανεπιστημίου. 

Άρθρο 6 

Λοιπές ρυθμίσεις 

Ι.'Εως ότου εξασφαλιστούν οι προϋποθέσεις για την 
αυτοδύναμη λειτουργία του Τμήματος Τουριστικών Σπου¬ 
δών, η διοίκησή του ασκείται από Προσωρινή Γενική Συ¬ 
νέλευση που ορίζεται με πράξη του Πρύτανη, ύστερα από 
απόφαση της Συγκλήτου. Η Προσωρινή Γ ενική Συνέλευση 
αποτελείται από πέντε (5) τουλάχιστον μέλη Δ.Ε.Π., των 
οποίων το γνωστικό αντικείμενο της θέσης είναι ίδιο ή 
συναφές με αυτά που καλλιεργούνται στο Τμήμα. Με 
την ίδια πράξη ορίζονται ο Πρόεδρος και ο Αναπληρω¬ 
τής Πρόεδρος, οι οποίοι πρέπει να κατέχουν θέση Δ.Ε.Π. 
του οικείου Πανεπιστημίου της βαθμίδας του Καθηγητή 
ή Αναπληρωτή Καθηγητή. Καθήκοντα γραμματέα ασκεί 
ο γραμματέας του Τ μήματος ή ο νόμιμος αναπληρωτής 
του ή διοικητικός υπάλληλος, στην περίπτωση που δεν 
έχει τοποθετηθεί. 

Στην Προσωρινή Γ ενική Συνέλευση συμμετέχουν υπο¬ 
χρεωτικά όλα τα μέλη Δ.Ε.Π. που υπηρετούν στο Τ μήμα 

και δύο (2) εκπρόσωποι των φοιτητών, εφόσον έχουν 
εισαχθεί φοιτητές στο Τμήμα. Η ανάδειξη των εκπροσώ¬ 
πων των φοιτητών στην Προσωρινή Γενική Συνέλευση 
γίνεται σύμφωνα με τη διαδικασία του άρθρου 2 παρ. 
3β του ν. 1268/1982 (ΦΕΚ Α' 87), όπως ισχύει κάθε φορά. 
Σε περίπτωση μη ανάδειξης, η Προσωρινή Γενική Συ¬ 
νέλευση λειτουργεί νόμιμα σύμφωνα με τις διατάξεις 
του άρθρου 12 παρ. 4 του ν. 1268/1982. Η Προσωρινή 
Γενική Συνέλευση ασκεί τις αρμοδιότητες που προβλέ- 
πονται από τις κείμενες διατάξεις για τη Γενική Συνέ¬ 
λευση Τμήματος (άρθρο 4 του ν. 2083/1992/Φ.Ε.Κ. Α' 159, 
όπως ισχύει κάθε φορά), εκτός αυτών που ανατίθενται 
σε άλλα όργανα ή ορίζονται κατά τρόπο διαφορετικό με 
το παρόν διάταγμα. Ομοίως, ασκεί και τις αρμοδιότητες 
που ορίζονται από τις κείμενες διατάξεις για τη Γ ενική 
Συνέλευση Ειδικής Σύνθεσης, μέχρι τη συγκρότηση και 
λειτουργία εκείνης. Ο Πρόεδρος της Προσωρινής Γ ενικής 
Συνέλευσης ή ο Αναπληρωτής Πρόεδρος, σε περίπτωση 
απουσίας ή κωλύματος, συμμετέχει στην Σύγκλητο χωρίς 
δικαίωμα ψήφου. 

2. Το πρόγραμμα σπουδών του Τμήματος, έως την αυτο¬ 
δύναμη λειτουργία του, καταρτίζεται από την Προσωρινή 
Γ ενική Συνέλευση και εγκρίνεται από τη Σύγκλητο. 

3. Έως την αυτοδύναμη λειτουργία του Τμήματος, η 
προκήρυξη θέσεων Ε.Ε.ΔΙ.Π. και Ε.Τ.Ε.Π. γίνεται με από¬ 
φαση του Υπουργού Εθνικής Παιδείας και Θρησκευ¬ 
μάτων, ύστερα από πρόταση της Προσωρινής Γ ενικής 
Συνέλευσης του Τμήματος και εισήγηση της Συγκλήτου, 
με εφαρμογή ως προς τις προϋποθέσεις και διαδικασία 
των κατά περίπτωση ισχυουσών διατάξεων. 

4. Έως την αυτοδύναμη λειτουργία του Τμήματος, η 
πρόσληψη επισκεπτών καθηγητών, εντεταλμένων επί¬ 
κουρων καθηγητών, ειδικών επιστημόνων και συμβασι- 
ούχων διδασκόντων του π.δ. 407/1980 γίνεται με πράξη 
του Πρύτανη ύστερα από εισήγηση της Συγκλήτου και 
πρόταση της Προσωρινής Γ ενικής Συνέλευσης του Τ ρή¬ 
ματος, με εφαρμογή ως προς τις προϋποθέσεις και δια¬ 
δικασία των κατά περίπτωση ισχυουσών διατάξεων. 

5. Για όσα θέματα δεν ρυθμίζονται με το παρόν Δι¬ 
άταγμα εφαρμόζονται συμπληρωματικά οι ισχύουσες 
διατάξεις της πανεπιστημιακής νομοθεσίας καθώς και 
του εσωτερικού κανονισμού λειτουργίας του Πανεπι¬ 
στημίου Πειραιώς. 

Αρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΡΙΣΤΟΒΟΥΛΟΣ ΣΠΗΛΙΩΤΟΠΟΥΛΟΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 78 
Επαγγελματική κατοχύρωση των πτυχιούχων του Τμή¬ 
ματος Γλώσσας, Φιλολογίας και Πολιτισμού Παρευ- 
ξείνιων Χωρών του Δημοκρίτειου Πανεπιστημίου 
Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 6 παρ. 6 του ν. 1268/1982 (Α' 87), όπως 
τροποποιήθηκε και συμπληρώθηκε με τα άρθρα 48 παρ. 
1 περ. α' και β' του ν. 1404/1983 (Α' 173), 15 παρ. 2 περ. 
α' του ν. 2640/1998 (Α' 206) και 3 παρ. 1 περ. β' του ν. 
3027/2002 (Α' 152). 

β) του άρθρου 15 παρ. 2 περ. θ' του ν. 2817/2000 (Α' 78) 
και του άρθρου 13 παρ. 49 του ν. 3149/2003 (Α' 141). 

γ) του άρθρου 1 παρ. 1 περ. α' του π.δ. 104/2005 (Α' 
137). 

δ) του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

ε) της υπ’ αριθμ. 1666/ΔΙΘΕ89/13.1.2009 κοινής απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 40). 

στ) της υπ’ αριθμ. ΣΤ5/5557/19.1.2009 κοινής απόφασης 
του Πρωθυπουργού και του Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 68). 

2. Τη γνώμη της Συγκλήτου του Δημοκρίτειου Πανε¬ 
πιστημίου Θράκης (πρακτικά υπ’ αριθμ. 35/621/7.6.2007 
και 31/627/8.5.2008). 

3. Τη γνώμη της Ολομέλειας του Συμβουλίου Ανώ¬ 
τατης Πανεπιστημιακής Εκπαίδευσης (συνεδρίαση 
11η/26.6.2008). 

4. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του κρατικού 
προϋπολογισμού. 

5. Την υπ’ αριθμ. 63/2009 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Αρθρο 1 

Επαγγελματική κατοχύρωση 

Οι πτυχιούχοι του Τμήματος Γλώσσας, Φιλολογίας 
και Πολιτισμού Παρευξείνιων Χωρών του Δημοκρίτειου 
Πανεπιστημίου Θράκης δραστηριοποιούνται επαγγελ¬ 
ματικά στους ακόλουθους, ενδεικτικά αναφερόμενους, 
τομείς: 

α) στην καλλιέργεια, προαγωγή και διάδοση των πα¬ 
ρευξείνιων γλωσσών (Ρωσικής, Ρουμανικής, Τουρκικής, 
Βουλγαρικής κ.λπ.) με τη διδασκαλία και την έρευνα, 
καθώς και την καλλιέργεια, ανάπτυξη και μετάδοση της 
φιλολογικής παιδείας και του πολιτισμού των λαών των 
παρευξείνιων χωρών, 

β) στην εκπαίδευση -δημόσια και ιδιωτική- ως καθηγη¬ 
τές για τη διδασκαλία των γλωσσών των παρευξείνιων 
χωρών και ως στελέχη του εκπαιδευτικού συστήμα¬ 
τος, 

γ) σε φορείς του δημοσίου και ιδιωτικού τομέα όπως 
Υπουργεία, Οργανισμούς Τοπικής Αυτοδιοίκησης α' 
και β' βαθμού, κρατικούς και ιδιωτικούς πολιτιστικούς 
φορείς, οργανισμούς και ιδρύματα, με μορφωτική, πο¬ 
λιτισμική και ερευνητική δράση, μέσα επικοινωνίας και 
ενημέρωσης (έντυπος και ηλεκτρονικός τύπος), εκδο¬ 
τικούς οργανισμούς, των οποίων το αντικείμενο έχει 
σχέση με τη γλώσσα, τη φιλολογία και τον πολιτισμό 
των παρευξείνιων χωρών, ως στελέχη, σύμβουλοι, επι- 
μορφωτές ή ως σύμβουλοι διπλωματικών αποστολών 
σε παρευξείνιες χώρες, ως ειδικοί επιστήμονες σε 
ερευνητικά ιδρύματα, ως μεταφραστές κειμένων και 
ως διερμηνείς, συμβάλλοντας με επιστημονική επάρκεια 
και δημιουργικά στην καλλιέργεια και διάδοση της φι¬ 
λολογικής παιδείας και του πολιτισμού των λαών των 
παρευξείνιων χωρών. 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Ίδρυση θέσεων Διδακτικού Ερευνητικού Προσωπικού 
στο Πανεπιστήμιο Αιγαίου και στο Πανεπιστήμιο 
Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των παρ. 1 και 6 του άρθρου 50 και της περ. β' της 
παρ. 2 του άρθρου 11 του ν. 1268/1982 «Για τη δομή και 
τη λειτουργία των Ανώτατων Εκπαιδευτικών Ιδρυμάτων» 
(Α' 87), όπως αυτή η διάταξη επανήλθε σε ισχύ δυνάμει 
της περ. β' της παρ. 1 του άρθρου 1 του ν. 2188/1994 
«Ρύθμιση θεμάτων διοίκησης της εκπαίδευσης και άλλες 
διατάξεις» (Α' 18). 

β) της παρ. 2 του άρθρου 15 του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) και της παρ. 49 του άρθρου 
13 του ν. 3149/2003 «Εθνική Βιβλιοθήκη της Ελλάδας, 
Δημόσιες Βιβλιοθήκες και άλλες διατάξεις» (Α' 141). 

γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

δ) της παρ. 3 του άρθρου 22 του ν. 2362/1995 «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις» (Α' 247). 

ε) της αριθμ. 1666/ΔΙΟΕ89/13.1.2ΘΘ9 κοινής απόφασης 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 40). 

στ) της υπ’ αριθμ. ΣΤ5/5557/19.1.2009 κοινής απόφασης 
του Πρωθυπουργού και του Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 68). 

2. Τη γνώμη των Πρυτανικών Συμβουλίων του Πανεπι¬ 
στημίου Αιγαίου (συνεδρίαση υπ’ αριθμ. 2/21.9.2006) και 
του Πανεπιστημίου Θεσσαλίας (συνεδρίαση υπ’ αριθμ. 
165/14.11.2006). 

3. Τη γνώμη του Συμβουλίου Ανώτατης Πανεπιστημια¬ 
κής Εκπαίδευσης (συνεδρίαση υπ’ αριθμ. 7/21.12.2006). 

4. Το γεγονός ότι, από τις διατάξεις του διατάγματος 
αυτού, προκαλείται δαπάνη σε βάρος του κρατικού προ¬ 
ϋπολογισμού ύψους 3.100.000,00 € περίπου, ετησίως, για 
την ίδρυση των προτεινόμενων θέσεων. Η δαπάνη αυτή 
θα καλυφθεί από τις πιστώσεις του προϋπολογισμού 
του Υπουργείου Εθνικής Παιδείας και Θρησκευμάτων 
(ειδ. Φ. 19-250). Για την επόμενη πενταετία 2009-2013 θα 
ληφθεί μέριμνα για την εγγραφή των σχετικών πιστώ¬ 
σεων στον ανωτέρω προϋπολογισμό των αντιστοίχων 
ετών. 

5. Την υπ’ αριθμ. 81/2009 γνωμοδότηση του Συμβουλίου 
της Επικράτειας, με πρόταση των Υφυπουργών Εθνικής 
Παιδείας και Θρησκευμάτων και Οικονομίας και Οικο¬ 
νομικών, αποφασίζουμε: 

Άρθρο Ιο 
Ίδρυση Θέσεων 

1. Ιδρύονται στα παρακάτω Πανεπιστήμια θέσεις Δι¬ 
δακτικού Ερευνητικού Προσωπικού (Δ.Ε.Π.) ως ακολού¬ 
θως: 

α) στο Πανεπιστήμιο Αιγαίου σαράντα (40) θέσεις, 

β) στο Πανεπιστήμιο Θεσσαλίας τριάντα πέντε (35) 
θέσεις. 

2. Η κατανομή των ανωτέρω θέσεων στα τμήματα του 
οικείου Πανεπιστημίου πραγματοποιείται σύμφωνα με 
τις διατάξεις της περ. α' της παρ. 5 του άρθρου 14 του 
ν. 2817/2000 (Α' 78). 

Άρθρο 2ο 
Έναρξη Ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

